Какви видове гърнета има?

Има класически кръгли гърнета , които са много подходящи за момиченцата, тъй като, когато седнат, могат да съберат или дори да изпънат краченцата си, което е много удобно за тях
Предлагат се също така анатомични елипсовидни гърнета , които са много подходящи за момчетата. Този вид гърне прилича малко на седло, има стабилен гръб, но най-важното е, че отпред е с леко издадена нагоре част, която позволява краката на детето да стоят раздалечени
Гърнето тип „трон“ или „тоалетна чиния“ допада много на децата, тъй като прилича на тоалетната чиния, която ползват възрастните
Гърнетата тип „столче“ са предпочитани от много родители, когато започват приучването на детето към гърне
Гърнето играчка е забавно и се харесва, но трябва да внимавате, тъй като е възможно детето да го възприеме като играчка и да не иска да сяда на него
Музикалните гърнета са доста забавни за децата, тъй като издават различни звуци и светят (някои модели) . От една страна, това ги насърчава да използват гърнето, но от друга, може да им създаде рефлекс да се опитват да се изходят винаги щом чуят музика (независимо дали са седнали на гърнето) .


